A 14,7 kW-ot meghaladó motorteljesítményű, vagy 7 m testhosszt meghaladó kisgéphajó, illetve elektromos hajó vezetéséhez kisgéphajó vezetői engedély szükséges. A motorcsónak jogosítvány megszerzését követően Európa belvízein (beltenger kivételével folyók, tavak és csatornák) kedvtelési céllal közlekedő maximum 12 fő befogadására alkalmas géppel meghajtott hajó vezetésére és gépi berendezéseinek kezelésére jogosít legfeljebb 20 m hajótesthosszig, felső lóerőkorátozás nélkül.